নাগ
নাগ (দেবনাগরী: नाग)  হল অর্ধ-মানবীয় অর্ধ-সর্প প্রাণীর ঐশ্বরিক বা আধা-দিব্য জাতি যারা পাতালে বাস করে এবং মাঝে মাঝে মানুষের রূপ নিতে পারে। এই অতিপ্রাকৃত প্রাণীদের প্রতি উৎসর্গকৃত আচার-অনুষ্ঠান কমপক্ষে দুই হাজার বছর ধরে দক্ষিণ এশিয়া জুড়ে হয়ে আসছে। এগুলি প্রধানত তিনটি রূপে চিত্রিত করা হয়েছে: মাথায় ও ঘাড়ে সাপ সহ সম্পূর্ণ মানুষ, সাধারণ সাপ, অথবা হিন্দুধর্ম, বৌদ্ধধর্ম ও জৈনধর্মে অর্ধ-মানুষ অর্ধ-সাপ হিসাবে। নাগের স্ত্রীবাচক রূপ হল "নাগি", "নাগিন" বা "নাগিনী"। নাগরাজকে নাগ ও নাগিনীদের রাজা হিসেবে দেখা হয়। এগুলি সাধারণ এবং অনেক দক্ষিণ এশিয় ও দক্ষিণ-পূর্ব এশিয় সংস্কৃতির পৌরাণিক ঐতিহ্যে সাংস্কৃতিক তাৎপর্য রাখে। তারা ঋষি কশ্যপ ও কদ্রুর সন্তান।